b'\n_START_ARTICLE_\nBoris \xc5\xa0urbek\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1965 diplomiral iz klavirja in tolkalnih instrumentov, izpopolnjeval pa se je v Londonu. Med letoma 1962 in 1982 je bil redni \xc4\x8dlan Komornega orkestra\xc2\xa0\xc2\xbbSlavko Osterc\xc2\xab, do leta 2003 pa solo timpanist v Simfoni\xc4\x8dnem orkestru RTV Slovenija. \xc5\xa0urbek je dolgoletni profesor na ljubljanski Akademiji za glasbo, kjer je predstojnik katedre za tolkala._NEWLINE_Njegov brat je slovenski dirigent Milivoj \xc5\xa0urbek, njegov sin pa tolkalist Jernej \xc5\xa0urbek.'